Δευτέρα 3 Σεπτεμβρίου 2018

ΠΡΟΣ: Όλα τα Μέλη της ΟΕΒ

Κυρίες, κύριοι,

**Θέμα: Επιχειρηματική Αποστολή και Φόρουμ στη Νότιο Αφρική**

**Γιοχάνεσμπουργκ και Κέιπ Τάουν, 28 Οκτωβρίου -2 Νοεμβρίου 2018**

Το Κυπριακό Εμπορικό και Βιομηχανικό Επιμελητήριο και το Υπουργείο Ενέργειας, Εμπορίου, Βιομηχανίας και Τουρισμού διοργανώνουν σε συνεργασία με τον Κυπριακό Οργανισμό Προώθησης Επενδύσεων, τον Κύπρο-Νότιο Αφρικανικό Επιχειρηματικό Σύνδεσμο και την ΟΕΒ, Επιχειρηματική Αποστολή και Φόρουμ στην Νότιο Αφρική, μεταξύ 28 Οκτωβρίου 2018 και 2 Νοεμβρίου 2018, με σκοπό την ευρύτερη προώθηση των επιχειρηματικών σχέσεων μεταξύ του επιχειρηματικού κόσμου της Κύπρου και της Νοτίου Αφρικής.

Το πρόγραμμα της Αποστολής έχει ως εξής:

**Κυριακή, 28 Οκτωβρίου 2018: Αναχώρηση από Λάρνακα για Γιοχάνεσμπούργκ Δευτέρα, 29 Οκτωβρίου 2018: Άφιξη στο Γιοχάνεσμπούργκ**

**Τρίτη, 30 Οκτωβρίου 2018: Φόρουμ στο Γιοχάνεσμπουργκ**

**Τρίτη, 30 Οκτωβρίου 2018: Πτήση από Γιοχάνεσμπουργκ για Κέιπ Τάουν**

**Τετάρτη, 31 Οκτωβρίου 2018: Ελεύθερη μέρα για Επιχειρηματικές Επαφές**

**Πέμπτη 1 Νοεμβρίου 2018: Φόρουμ στο Κέιπ Τάουν**

**Παρασκευή 2 Νοεμβρίου 2018: Αναχώρηση για Κύπρο**

Επισυνάπτονται σχετικές ταξιδιωτικές πληροφορίες. Οι συμμετέχοντες παρακαλούνται όπως επικοινωνήσουν με το ταξιδιωτικό γραφείο *Top Kinisis – κα Ευαγγελία Χρυσοχού* στο τηλέφωνο 22 869768 ή στο email e.chrysochou@topkinisis.com για τις ταξιδιωτικές τους διευθετήσεις. Οι συμμετέχοντες μπορούν βέβαια να κάνουν δικές τους διευθετήσεις.

1. Ιδιαίτερη έμφαση θα δοθεί στους τομείς των υπηρεσιών (συμπεριλαμβανομένων των ελεγκτικών και νομικών υπηρεσιών), στη χρήση της Κύπρου ως βάσης επιχειρηματικών δραστηριοτήτων, στον τομέα της διαχείρισης επενδυτικών ταμείων καθώς και τον τομέα ανάπτυξης γης.
2. Είναι επίσης δυνατή η συμμετοχή επιχειρήσεων και από άλλους κλάδους.
3. Η έγκαιρη δήλωση συμμετοχής είναι απαραίτητη.
4. Όσοι ενδιαφέρονται να συμμετάσχουν, παρακαλούνται να συμπληρώσουν ηλεκτρονικά την επισυναπτόμενη δήλωση συμμετοχής και να την επιστρέψουν στην **ΟΕΒ το αργότερο μέχρι** **τη Πέμπτη, 27 Σεπτεμβρίου 2018**. Ο κατάλογος των συμμετεχόντων θα αποσταλεί εκ των προτέρων στους συνδιοργανωτές/συνεργάτες.

Η δήλωση συμμετοχής θα πρέπει να αποστέλλεται στην ΟΕΒ. Το ποσό αυτό θα χρησιμοποιηθεί για σκοπούς προετοιμασίας, προβολής και διαφήμισης της Αποστολής και των συμμετεχόντων. **Το ποσό αυτό δεν επιστρέφεται.** Το κόστος συμμετοχής έχει ως εξής:

**€ 300** Για τα μέλη του ΚΕΒΕ ή/και τα μέλη των Διμερών Επιχειρηματικών Συνδέσμων που λειτουργούν κάτω από την αιγίδα του ΚΕΒΕ ή/και μέλη της ΟΕΒ (ανά εταιρεία, όχι ανά συμμετέχοντα)

**€ 400** Για μη μέλη (ανά εταιρεία, όχι ανά συμμετέχοντα)

**Παρακαλούμε σημειώστε ότι στον κατάλογο συμμετεχόντων θα περιλαμβάνονται μόνο οι εταιρείες που θα καταβάλουν το πιο πάνω ποσό.**

Για περισσότερες πληροφορίες ή διευκρινίσεις μπορείτε να επικοινωνήσετε με τη Λία Ριρή μέσω email: lia@ccci.org.cy ή μέσω τηλεφώνου: 22 889720 / 22 889718.

Με εκτίμηση,

Λία Ριρή

Λειτουργός

Τμήμα Διεθνών & Δημοσίων Σχέσεων